मुख्य अतिथि डॉ. अशोक वार्ष्णेय जी ने देश में चल रहे आरोग्य भारती के विभिन्न आयामों, संगठन की कार्यपद्धति एवं परिणाम जनक कार्यक्रमों के विषय में मार्गदर्शन प्रदान किया। संस्था का परिचय देते हुए प्रांतीय अध्यक्ष राजेश धीरावाणी जी ने संस्था के उद्देश्यों एवं कार्यक्रमों की जानकारी दी। डॉ. प्रदीप दुबे जी ने गर्भवती महिलाओ के स्वास्थ्य एवं मानिसक रोगग्रस्त बच्चों के जन्म की रोकथाम पर अपने विचार रखे। प्रांत प्रचारिका सुश्री शशि बघेल जी ने स्वस्थ परिवार में मां की भूमिका के महत्व को समझाया। श्री भोलानाथ जी ने स्वस्थ जीवन शैली पर स्लाइड शो के द्वारा अपने विचार प्रस्तुत किये।